Мы махуэхэм
Мазаем и 7, махуэку
1855 гъэм Курилхэмрэ Сахалинрэ зэдэгуэшыным теухуауэ Урыс-Япон зэгурыIуэныгъэм Iэ традзащ.
Гренадэм и лъэпкъ гуфIэгъуэшхуэщ — щхьэхуит щыхъуа махуэщ.
Мазаем и 7 — 8-хэм Брюссель (Бельгие) щызэхэтынущ Европэ советым и сессие. Абы хэтынущ а щIыналъэм хыхьэ къэралхэм я унафэщIхэр.
КъБР-м и цIыхубэ артист Ашуров Танахум къызэралъхурэ илъэси 123-рэ ирокъу.
УсакIуэ, филологие щIэныгъэхэм я доктор, ЩIДАА-м и академик Бэлагъы Любовь къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 4, жэщым 1 — 3 щыхъунущ.
Мазаем и 8, мэрем
Урысей щIэныгъэм и махуэщ. 1724 гъэм Урысейм ЩIэныгъэхэмкIэ и академиер къызэрагъэпэщащ.
1943 гъэм советыдзэхэм Курск къалэр фашист зэрыпхъуакIуэхэм къыIэщIагъэкIыжащ.
1928 гъэм къару игъуэтащ Женевэ къыщащта прото- колым. Къэрал 37-рэ абы щыгъуэ зэгурыIуауэ щытащ щхъухь зыхэлъ, Iур щызыубыдыкI, нэгъуэщI апхуэдэ газхэр зауэм къыщамыгъэсэбэпыну.
Урыс химик цIэрыIуэ, еджагъэшхуэ Менделеев Дмитрий къызэралъхурэ илъэси 179-рэ ирокъу.
Химие щIэныгъэхэм я доктор, КъБКъУ-м и профессор Щауэ Iэбубэчыр и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 6, жэщым 0 — 2 щыхъунущ.
